**Galvu ta’ pjan tal-lezzjoni**

**Il-Kulleġġ u l-Iskola: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**L-għalliem/a:\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Il-Klassi:\_\_\_\_\_\_\_\_\_\_\_ Is-suġġett: Il-Malti**

**Id-data:**

**Isem il-lezzjoni:**

**Il-ħila/ħiliet:**

**L-għan/ijiet tal-lezzjoni:**

**Ir-riżorsi li ser jintużaw:**

**L-iżvilupp tal-lezzjoni:**

**i) L-introduzzjoni:**

**ii) Il-passi tul il-lezzjoni:**

**iii) L-għeluq tal-lezzjoni:**

**iv) Tagħlim/attivitajiet differenzjati:**

**Xogħol mogħti għad-dar:**

**Galvu ta’ pjan tal-lezzjoni: L-ispjega u s-suġġerimenti**

**Isem il-lezzjoni:** *Hawnhekk jitniżżel l-isem tal-lezzjoni li jista’ jkun it-topik grammatikali jew l-isem tal-poeżija/novella li fuqhom ser tinbena l-lezzjoni.*

**Il-ħila/ħiliet:** *Hawnhekk jissemmew il-ħila/ħiliet tal-lingwa li ser jiġu mistħarrġa fil-lezzjoni li jistgħu jkunu s-smigħ, it-taħdit, il-qari, il-kitba jew l-apprezzament letterarju. Dawn jistgħu jitħaddmu flimkien jew individwalment fil-lezzjoni. Madankollu huwa rrakkomandat li l-lezzjoni għandha tinkludi sa fejn hu possibbli taħlita ta’ ħiliet u mhux taħriġ f’waħda biss.*

**L-għan/ijiet tal-lezzjoni:** *Hawnhekk l-għalliema għandhom iniżżlu l-mira jew il-miri ta’ tagħlim li jridu jilħqu mal-istudenti tagħhom permezz ta’ din il-lezzjoni. Dawn għandhom jittieħdu mis-sillabu uffiċjali u jistgħu jkunu aktar minn mira waħda. Jistgħu jkunu miri varji mibnija skont l-abbiltajiet u l-livelli tal-istudenti tal-klassi. Għandhom ikunu miri prattiċi li jistgħu jitkejlu b’mod konkret.*

**Ir-riżorsi li ser jintużaw:** *Hawnhekk l-għalliema għandhom iniżżlu l-lista tar-riżorsi kollha li ser jużaw waqt il-lezzjoni bħal kotba obbligatorji, leħħiet, kartelluni, filmati, karti tat-taħriġ/tan-noti, il-bord interattiv, il-lezzjonijiet diġitali u oħrajn.*

**L-iżvilupp tal-lezzjoni:** *Hawnhekk l-għalliema għandu jkollhom il-pjan ta’ kif ser jiżviluppaw il-lezzjoni pass pass u jaslu biex jilħqu l-għan/ijiet tal-lezzjoni. Dawn il-passi għandhom iservu ta’ gwida biex il-lezzjoni tibqa’ ffukata u ma titbigħedx minn dak ippjanat biex jiġi żgurat li l-għanijiet jintlaħqu tassew.*

**i) L-introduzzjoni:** *Hawnhekk l-għalliema jagħtu spjega ta’ kif ippjanaw u x’riżorsi ser jużaw biex jintroduċu l-għan tal-lezzjoni lill-istudent. Jekk ser jintużaw xi mistoqsijiet jistgħu jitniżżlu l-punti tagħhom hawn biex iservu ta’ gwida.*

**ii) Il-passi tul il-lezzjoni:** *Hawnhekk l-għalliema jniżżlu l-attivitajiet ewlenin li ppjanaw biex bihom iwasslu lill-istudenti għall-għanijiet tal-lezzjoni. Għandha tingħata deskrizzjoni qasira ta’ dak li jkun ser isir bħal xogħol fi gruppi, wiri ta’ preżentazzjoni u spjega, parteċipazzjoni tal-istudent u oħrajn.*

**iii) L-għeluq tal-lezzjoni:** *Hawnhekk l-għalliema jniżżlu l-ħidma li ser jagħmlu mal-istudenti biex jivverifikaw li l-istudenti jkunu laħqu l-għanijiet tal-lezzjoni.*

**iv) Tagħlim/attivitajiet differenzjat:** *Hawnhekk l-għalliema jniżżlu l-ħidma differenti li ser jagħmlu mal-istudenti ta’ livelli/ħiliet biex jaraw li l-istudenti jkunu laħqu l-għanijiet tal-lezzjoni.*

**Xogħol mogħti għad-dar:** *Hawnhekk l-għalliema jniżżlu d-dettalji tax-xogħol li l-istudenti ngħataw għad-dar biex isaħħu dak li jkunu tgħallmu fil-lezzjoni bħall-eżerċizzji mill-kotba obbligatorji, mill-karti tat-taħriġ, x’tip ta’ kitba ngħataw u oħrajn.*